קפלר-452b

קפלר-452b (באנגלית: Kepler-452b) הוא כוכב לכת חוץ-שמשי הסובב סביב כוכב מסוג G קפלר-452. הוא התגלה על ידי טלסקופ החלל קפלר והתגלית פורסמה על ידי נאס"א ב-23 ביולי 2015. הוא היה כוכב הלכת הקטן ביותר באזור ישיב מבין אלה שאותרו עד אז וייתכן שתנאיו הפיזיים מתאימים לקיום חיים.

מאפיינים
הרדיוס של קפלר-452b הוא 1.5 רדיוסי כדור הארץ. הכוכב שלו, אותו הוא מקיף ב-385 יום, גדול ב-10% מהשמש ומרוחק ממערכת השמש 1,400 שנות אור והוא נמצא בקבוצת הכוכבים ברבור שבגלקסיית שביל החלב. גילו של הכוכב הוא 6.5 מיליארד שנים, 2 מיליארד שנים יותר מאשר גילה של השמש.

לא ידוע האם קפלר-452b בעל קרקע מוצקה כמו כדור הארץ או שמא הוא ענק גזים קטן, אך נכון ל־2016 מדעני נאס"א מעריכים כי כנראה כוכב הלכת בעל קרקע מוצקה, דבר המחזק את ההשערה כי קיים הסיכוי לגלות עליו חיים.
קפלר-452b מקבל 10% יותר אנרגיית שמש מאשר כדור הארץ.

גלריה

קישורים חיצוניים

 כתבה באתר וואלה: רוצים לגור בכדור הארץ 2.0? ישראלים מוכרים שטח על הכוכב החדש
 נאס"א - משימת קפלר
 
 
 חיפוש חייזרים וגילוי 'קפלר 452b' – הם האנושות במיטבה, מאת אורן נהרי, במגזין ואתר ליברל, 10 באוגוסט 2015

הערות שוליים

קבוצת הכוכבים ברבור
כוכבי לכת חוץ-שמשיים